Ek is hier vir jou ... soort van - www.bybelkennis.co.za
by Coen Slabber · Published 30/08/2016 · Updated 17/07/2016
Verhoudings is nie almal dieselfde nie. In die bediening is daar verskillende soorte verhoudings. Hoe hanteer ons hulle? Jesus het geweet hoe om (en hoe om nie) in 'n verhouding te belê. Party van sy metodes lyk vir ons soms hard en eksklusief. Kom ons kyk na verskillende verhoudings in ons bediening.
Terwyl Jesus vir die viering van die paasfees in Jerusalem was, het daar baie mense tot geloof in Hom gekom toe hulle die wondertekens sien wat Hy doen. Maar Hy het Hom nie op hulle verlaat nie, omdat Hy geweet het hoe hulle almal is. Hy het nie nodig gehad dat iemand Hom iets van 'n mens vertel nie, want Hy het self geweet hoe mense is (Johannes 2:23 – 25).
Jesus het geweet wat Hy van mense kan verwag – en nie kan verwag nie. Om hier vir iemand te wees, beteken nie dat ons neerbuigend moet wees nie. Ons moet onsself vra: "Hoe kan ek hulle op die beste manier dien, selfs as dit beteken ek laat hulle agter die skerms in my lewe toe?" Om vir iemand beskikbaar te wees, beteken nie dat ek hulle nooit vra om iets te doen nie, dat ek alles doen wat hulle vra nie. Ons moenie toelaat dat hulle totaal van ons afhanklik word nie. Hierdie verhoudings dryf ons nader aan God.
Jy is hier vir my
Ons moet 'n paar verhoudings hê met mense wat niks van ons verwag nie. Dit mag mentors, beraders of ouers wees. Leiers moet nooit hierdie kategorie leeg laat nie. Ons het mense nodig wat ons op ons slegste kan hanteer – wat ons nie oordeel nie.
Ons is hier vir mekaar
Meeste van ons verhoudings lê op hierdie vlak. Elke verhouding het sy eie neem-en-gee dinamika. In die proses leer ons van ander en van onsself. Jesus was ongetwtfeld die leier van die dissipels, maar tog noem Hy hulle sy vriende (Johannes 15:15). Vir Hom was hierdie nie net 'n werksverhouding nie. Omtrent alles in ons lewens wat verandering teweegbring, spruit voort uit verhoudings.
Ons is hier vir mekaar … vir nou
Hopelik is dit nie 'n verhouding waarin ons onsself dikwels sal bevind nie. As Jesus praat van die stof van julle voete afskud, klink dit vir ons hard. Dit mag nie beteken dat ons hierdie mense permanent uitskuif nie, maar Hy gee aan ons toestemming om te sê: "Ek het alles probeer. Dit is tyd om weg te loop van hierdie verhouding." As dit moontlik is, sover dit van julle afhang, leef in vrede met alle mense (Romeine 12:18). As ander mense nie reageer nie, het ons toestemming om die verhouding te beëindig.
Dit sou wonderlik gewees het as ons 'n wonderformule het wat ons toelaat om in ander se harte te sien en presies te weet wat ons van hulle kan verwag. Maar dit is in die daaglikse betrokkenheid wat ons leer. In hierdie lewe van voortgaande verhoudings met ander, ontdek ons die wonder van 'n gemeenskap wat van mekaar afhanklik is – uiteindelik saam afhanklik van die Vader. Hy kan waarlik sê: "Ek is hier vir jou."